**Géza fejedelem és I. István állam és egyház szervező munkássága (TÉTEL)**

Géza fejedelem 972-997-ig uralkodott. István folytatta apja államszervező tevékenységét. Rájött István arra, hogy ha nem illeszkedik be Európába, vagyis ha nem veszi fel a keresztény vallást népe, akkor ugyan úgy fognak járni, mint a Hunok és az avarok.

(Ők nem vették fel a kereszténységet, pogányok maradtak, mely által nem sikerült a beilleszkedés)

Rájött István arra is, hogy át kell térni a feudális társadalmi berendezkedésre és békés kapcsolatokat kell kiépíteni a szomszédokkal.

Erre azért volt szükség, mert I. Nagy Ottó 962-ben létrehozta a Német – római Császárságot.

A Központi Hatalom ottani megerősödésével veszélyessé vált hazánk számára a nyugati szomszédság.

Géza emiatt különböző intézkedéseket hozott:

* Keresztény térítő papokat hívott az országba.
* Fiát, Vajkot (Istvánt) keresztény neveltetésben részesítette.
* Fia számára megszerezte feleségül a német herceglányt, Bajor Gizellát.

Ezzel bebiztosította hazánkat nyugatról.

Géza halála után Istvánnak a somogyi Koppány vezérrel (unokabátyával) kellett megküzdeni a trónért.

Koppány a pogány öröklési rendre hivatkozott, ezt nevezzük seniorátusnak. Ez alapján a dinasztiában a legidősebb férfi örökli a trónt.

István a keresztény öröklési rendre hivatkozott, ezt nevezzük primogenitúrának. Ez alapján az elsőszülött fiú örökli a trónt.

István német lovagok segítségével leverte Koppányt, testét pedig elrettentésül felnégyeltette.

Ezután behódoltatta az Erdélyi Gyula vezért. Ezt követően pedig legyőzte a dél – alföldi Ajtonyt.

Erős központosított királyi hatalmat épített ki és erre támaszkodva látott neki az egyházszervezésnek.

István létrehozta a királyi vármegyerendszert, ennek élén a király által kinevezett ispán állt.

Az ispán bíráskodott, beszedte az adókat és vezette az adott vármegye katonaságát.

A királyi vármegye egy közigazgatási egység és a vármegyerendszer a könnyebb átláthatóságot szolgálta.

A továbbiakban ismét térítőket hívott és létrehozott 10 püspökséget Pl: Veszprém, Pécs, Győr, Csanád, Gyulafehérvár. Ebből 2-őt érsekségi rangra emelt: Esztergom és Kalocsa.

Az esztergomi érsek lett a magyar katolikus egyház vezetője, ennek köszönhetően biztosította a hazai egyház függetlenségét. Elrendelte, hogy minden 10 falu építsen 1 templomot. Kötelezővé tette a vasárnapi templomba járást és csak a tűz őrzője maradhatott otthon. Elrendelte az egyház részére fizetendő termény tizedet (dézsma).

István korában bencés apátságok is épültek hazánkban: Pécsvárad, Zalavár.

Ekkor fejezték be a Pannonhalmi Bencés Apátságot, melyet Géza idején kezdte el. István a Pápától apostoli királyi címet kapott. (A hagyomány szerint, aki ilyet kapott Jézus tanítványai közé tartozott.)

II. Szilveszter Pápától kapta a koronát, amellyel 1000 karácsonyán királlyá koronázták. (997 – 1000ig fejedelem majd 1000 – 1038-ig király). István fia Imre herceg 1031-ben meghalt egy vadkan vadászaton.

Emiatt a trónt István unokaöccse a Velencei Dózse fia Orseoló Péter örökölte. A másik jelölt Vazul volt, de őt uralkodásra alkalmatlanná tették (megvakították és megsüketítették).

Vazul fiai elmenekültek emiatt, de később visszatértek és ők lettek az ország uralkodói.

István 1038-ban halt meg és halálos ágyán Szűz Máriának ajánlotta fel Magyarországot.

Istvánt, I. László uralkodása idején (1077 – 1095-ig) 1083-ban avatták szenté, Imre herceggel és Gellért püspökkel együtt.